Fis-17 ta' Frar 2020, il-Kunsill adotta d-Deċiżjoni tal-Kunsill (PESK) 2020/214[1] li temenda d-Deċiżjoni tal-Kunsill 2012/642/PESK. Id-Deċiżjoni tal-Kunsill testendi l-miżuri restrittivi kontra l-Belarussja għal sena, sat-28 ta' Frar 2021. Il-Pajjiżi Kandidati r-Repubblika tal-Maċedonja ta' Fuq, il-Montenegro u l-Albanija, il-pajjiż tal-Proċess ta' Stabbilizzazzjoni u ta' Assoċjazzjoni u l-kandidat potenzjali l-Bożnija-Ħerzegovina, u l-pajjiżi tal-EFTA l-Liechtenstein u n-Norveġja, membri taż-Żona Ekonomika Ewropea, kif ukoll l-Ukrajna jallinjaw ruħhom ma' din id-deċiżjoni.[2] Huma ser jiżguraw li l-politiki nazzjonali tagħhom ikunu konformi ma' din id-Deċiżjoni tal-Kunsill. L-Unjoni Ewropea tieħu nota ta' dan l-impenn u tilqgħu. [1] Ippubblikata fit-18.02.2020 f' Il-Ġurnal Uffiċjali tal-Unjoni Ewropea [2] Ir-Repubblika tal-Maċedonja ta' Fuq, il-Montenegro u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.